આજે આ શોમાં અક્ષયકુમાર અને નિમ્રત કૌર ‘ઍરલિફ્ટ’ને પ્રમોટ કરતાં જોવા મળશે. અલીએ પહેલાં ‘કૉમેડી સરકસ’માં મહિલાનું પાત્ર ભજવ્યું હતું અને ‘કૉમેડી નાઇટ્સ વિથ કપિલ’ માટે જ્યારે તેને ઑફર કરવામાં આવી ત્યારે તે એ પાત્ર ભજવવા તૈયાર નહોતો. એ વિશે જણાવતાં તે કહે છે, ‘મહિલાનું પાત્ર ફરી ભજવવા હું તૈયાર નહોતો. મહિલાનું પાત્ર ભજવીને હું કંટાળી ગયો હતો. એવું નહોતું કે મને કપિલ શર્મા પર ભરોસો નહોતો. કપિલે મને બે-ત્રણ એપિસોડ માટે મહિલાનું પાત્ર ભજવ્યા બાદ નિર્ણય લેવા જણાવ્યું હતું. આ શો પહેલાં ૨૬ એપિસોડ માટે જ તૈયાર કરવામાં આવ્યો હતો, પરંતુ એને મળેલી અદ્ભુત પૉપ્યુલરિટી માટે એ ચાલુ જ રાખવામાં આવ્યો હતો. આ શોમાં કિસ કરવાનું પણ અચાનક જ બન્યું હતું. અમને ખબર નહોતી કે કિસ દર્શકો અને સેલિબ્રિટીઓ પણ આટલું બધું પસંદ કરશે. જ્યારે અમિતાભ બચ્ચન શોમાં આવ્યા હતા ત્યારે શું કરવાનું એ અમને કહેવામાં આવ્યું હતું. હું ખૂબ જ નર્વસ હતો, પરંતુ તેમણે ખૂબ જ ફ્રેન્ડ્લી વ્યવહાર કર્યો હતો. હું તેમને કિસ કરું એ પહેલાં જ તેમણે મને કિસ કરી લીધી હતી. મેં ઘણા શો કર્યા છે, પરંતુ આ શોને મળેલો પ્રતિભાવ મેં ક્યાંય નથી જોયો.’